
Annus V. - Vol. V. Die 27 Septembris 1913. Num, 15. 


SEDIS 


COMMENTARIUM OFFICIALE 


ACTA PIT PP. X 


LITTERAE APOSTOLICAE. 
I. 


SOCIETAS « AB ORATIONE ASSIDUA PRO PONTIFICE », BARCINONE INSTITUTA, 
ERIGITUR IN ARCHISODALITATEM CUM FACULTATE AGGREGANDI UBIQUE 
TERRARUM, 


PIUS PP. X. 


Ad perpetuam rei memoriam. — Nostra plurimum interest, ut po- 
pulus oret pro Nobis; in tot enim tantique momenti negotiis sustinendis, 
atque in Apostolico munere, Nobis divinitus commisso, fideliter obeundo, 
communione precum potissimum adiuvamur, atque ob pia fidelium ad 
Altissimum vota, novas divinitus vires acquirimus. Quare non sine spi- 
rituali laetitia comperimus Barcinone piam Sodalitatem vulgo appellatam 
«ab Oratione assidua pro Pontifice » canonice erectam exstare, frugi- 
ferum ad finem orandi sine intermissione pro conservatione ac triumpho 
Pontificis Romani. Barcinonensium autem Episcopus significat Nobis 
Sodalitatem eandem sociorum numero ac pietate florere; plures, socie- 
tatis ipsius cura, sacras functiones maximo cum spirituali emolumento 
peragi; sodales ad eucharisticas dapes frequentia in exemplum addu- 
cenda accedere; plurimos etiam e religiosis familiis viros societati eidem 
nomen suum tradere; atque ita in dies huius sodalitii ope devotionem 
et amorem erga hanc divi Petri Sedem passim in populo percrebrescere. 
Cum vero et in aliis dioecesibus similia sodalitia erigi velint, addit super 
enunciatus Barcinonensium antistes in votis sibi admodum esse, ut 
Sodalitatem ipsam ad Archisodalitii dignitatem evehere dignemur, addita 


facultate cognomines societates sibi aggregandi. Nos autem votis his 
Acra, vol. V, n. 15. — 27-9-913. 30 


: 


418 Acta Apostolicae Sedis. - Commentarium Officiale. 


piis benigne annuentes, auditis VV. FF. NN. S. R. E. Cardinalibus Con- 
gregalioni praepositis pro Concilii Tridentini decretis interpretandis, 
Apostolica Nostra auctoritate, praesentium vi, Societatem « ab oratione 
assidua pro Pontifice » Barcinone, uti supra diximus, conditam, in 
Archiconfraternitatem cum consuetis privilegiis perpetuum in modum 
erigimus atque instituimus. Archisodalitatis autem sic per Nos erectae 
moderatori atque officialibus praesentibus et futuris, Apostolica pariter 
Nostra auctoritate, potestatem largimur, ex qua ipsi, servatis tum Cle- 
mentis Pp. VIII praedecessoris Nostri rec. me. tum reliquis Apostolicis 
constitutionibus et ordinationibus desuper editis, alias eiusdem nominis 
atque instituti societates, ubique terrarum canonice erectas, sibi aggre- 
gare, et cum illis indulgentias omnes eidem Archisodalitati a Sede 
Apostolica concessas, quae cum aliis communicari queant, communi- 
care licite possint ac valeant. Decernentes praesentes Litteras firmas, 
validas atque efficaces semper exstare et permanere, suosque plenos 
atque integros effectus sortiri atque obtinere, ipsique Archisodalitati 
nunc et in posterum plene suffragari; sicque rite iudicandum esse ac 
definiendum, irritumque et inane fieri si secus super his, a quovis, aucto- 
ritate quaiibet, scienter sive ignoranter attentari contigerit. Non obstan- 
tibus contrariis quibuscumque. 

Datum Romae apud sanctum Petrum sub annulo Piscatoris, die 
xxiv iulii mcmxi, Pontificatus Nostri anno decimo. 


R. Carp. Merry DEL VAL, 
L. 48S. a Secretis Status. 


Il. 


ARCHICONFRATERNITAS SANCTI CRISTOPHOR[ IN OPPIDO « SAINT-CHRISTOPHE 
LE JAJOLET » DIOECESIS SAGIENSIS ERECTA, INDULGENTIIS DITATUR. 


PIUS PP. X, 


Ad perpetuam rei memoriam. — Exstat in loco vulgo St-Christophe 

o le Jajolet appellato dioecesis Sagiensis intra fines, pium Sodalitium in 
+ honorem sancti Christophori periclitantium patroni, iam inde ab anno 
3 MDCCCLXXXXIx canonice institutum, ac brevi, favente Domino, adeo dif- 
fusum, ut illud anno superiore dignum Nos Ipsi duxerimus, quod per 

similes Litteras Nostras die vir februarii mensis piscatoris annulo obsi- 

gnatas ad Archisodalitii gradum eveheremus, cum facultate cognomines 

societates in universo terrarum orbe sibi aggregandi. Nunc autem cum 

Archisodalitii ipsius moderator Nos enixis precibus flagitet, ut tum enun- 
ciatae Archiconfraternitatis tum eidem aggregatarum rite confraterni- 
tatum sodalibus praesentibus et futuris peculiares nonnuilas indulgentias 
largiri de Apostolica Nostra benignitate dignemur, Nos precibus his, 
quae in tam frugiferae consociationis bonum atque emolumentum ceduat, 
quantum in Domino possumus, annuendum ultro libenterque censemus. 
Quae cum ita sint, auditis VV. FF. NN. S. R. E. Cardd. Inquisitoribus 
generalibus, de omnipotentis Dei misericordia ac BB. Petri et Pauli 
Apostolorum eius auctoritate confisi, omnibus et singulis fidelibus qui 
vel in Archisodalitatem memoratam, vel in unam e Societatibus ipsi 
archisodalitio rite aggregatis, nunc et in posterum ingredientur, die 
primo eorum inscriptionis, si vere poenitentes et confessi SS. Euchari- 
stiam sumpserint, plenariam; ac tam inscriptis quam in posterum inscri- 
bendis vel in dicta Archisodalitate, vel in qualibet e Societatibus ipsi 
aggregatis Sociis, in cuiuslibet eorum mortis articulo, si admissorum 
confessione expiati ac viatico muniti, vel quatenus id agere nequiverint, 
nomen Iesu, ore si potuerint, sin minus corde devote invocaverint, 
mortemque tamquam peccati stipendium de manu Domini patienter 
susceperint, etiam plenariam ; denique iisdem pariter in Archisodalitatem 
primariam, vel in eidem aggregatas Societates nunc et in posterum 
relatis sodalibus, qui singulis annis die festo S. Christophori Mart., aut 
uno e septem diebus continuis immediate respective sequentibus, ad 
cuiusque eorum lubitum eligendo, sacramentali admissorum exomolo- 
gesi expiati, atque eucharisticis dapibus recreati, propria Archisodalitatis 
vel respectivi Sodalitii ecclesiam aut oratorium, si exstet in locis ubi 
hi degunt, secus cuiusque curialem aedem visitent, ibique pro christia- 
norum principum concordia, haeresum exstirpatione, peccatorum con- 
versione ac S. matris Ecclesiae exaltatione pias ad Deum preces effun- 
dant, similiter plenariam omnium peccatorum suorum indulgentiam et 
remissionem misericorditer in Domino concedimus. Praeterea eisdem 
sodalibus nunc et in posterum pariter supradicta in Archisodalitate, aut 
in aggregatis Societatibus rite inscriptis, qui quatuor per annum diebus, 
a respectivorum locorum Ordinariis semel tantum statuendis, contrito 
saltem corde, aut propria Sodalitii ecclesiam sive sacellum, aut in locis 
ubi ipsa non reperiantur, propriam cuiusque curialem aedem, preces, 
uti superius diximus, fundentes celebrent, de numero poenalium, in 
forma Ecclesiae solita, septem annos totidemque quadragenas; quoties 
autem iuxta Archisodalitii tabulas, aliquod pietatis, sive caritatis opus 
exercuerint, similiter de poenalium numero, centum illis dies, in forma 
Ecclesiae consueta, expungimus. Tandem largimur fidelibus iisdem, si 

malint, liceat, excepta plenaria in mortis articulo lucranda indulgentia, 
reliquis omnibus sive plenariis sive partialibus indulgentiis ac peccato- 
rum remissionibus, functorum vita labes poenasque piare. Contrariis 
non obstantibus quibuscumque. Praesentibus perpetuis futuris tempo- 
ribus valituris. Volumus autem, ut praesentium litterarum transumptis, 
seu exemplis, etiam impressis, manu alicuius notarii publici subcriptis 
et sigillo personae in ecclesiastica dignitate constituiae munitis eadem 
prorsus fides adhibeatur, quae ipsis pracsentibus adhiberetur, si forent 
exhibitae vel ostensae. 

Datum Romae apud S. Petrum sub annulo Piscatoris, die xvi1 augu- 
sii mcmxi'l, Pontificatus Nostri anno undecimo. 


R. Carp. Merry Deu VAL, 
L. 4a S. a Secretis Status. 


EPISTOLAE. 


AD R. P. D. ANTONIUM MENDES BELLO, PATRIARCHAM LISBONENSEM, RECENTIORA 
REIPUBLICAE LUSITANAE IN ECCLESIAM ACTA CONQUERITUOR. 


Venerabilis Frater, salutem et apostolicam benedictionen. — Ubi 
Reipublicae Lusitanae decretum exstitit de societate discindenda Civi- 
tatis et Ecclesiae, equidem non cunctati sumus id facere quod apostolici 
Officii Nos voce admonebamur; litterasque encyclicas « lamdudum » ad 
universos catholici orbis Episcopos dedimus, quibus in litteris cum alia 
conquesti sumus detrimenta quae religioni populi Nobis carissimi iam 
importata essent, tum praecipue illam damnavimus nefariam legem 
quae inchoato in Ecclesiae perniciem promotoque operi tamquam fasti- 
gium imponeret. Qua in re Nobis non ea sane affulgebat spes, eos qui 
tum Rempublicam gubernarent, brevi mutaturos esse consilium, con- 
versoque sapienter itinere, sese ex contemptu atque odio ad avitam 
reverentiam custodiamque revocaturos Religionis catholicae, quae vete- 
rem Lusitaniae et potentiam genuit et gloriam. Sed tamen opinabamur 
posse fieri, ut, cum improba lex deducenda esset in usum, primo ani- 
morum tumore paulatim defervescente, humanitatis aequitatisque ratio 
aliquid valeret ad immodicam ipsius legis molliendam severitatem. Iam 
vero hance opinionem res fefellit vehementer: in bello enim contra Eccle- 
siam administrosque Ecclesiae suscepto tanta tamque acri contentione 

perseveratum est, ut Nos, venerabilis Frater, ducamus Nostrarum par- 
tium esse per hanc epistolam recentiora quaedam istorum Reipublicae 
gubernatorum acta expostulare graviter et conqueri. 

Illud, primum omnium, dolendum Nobis fuit vos, qui Lusitanis 
praeestis Ecclesiis, teque ante alios - Episcoporum ex Lusitania, quorum 
his temporibus ubique est nobilitata virtus, merito principem - quamvis 
sedulos in obtemperatione publicis potestatibus debita et praecipienda 
et praestanda, in ius vocari violenterque e vestris exturbari sedibus, 
huius nimirum unius criminis reos, quod nullo pacto potueritis adduci 
ul, sacrosancta officia violantes, legum statuta probaretis, quae Nos, 
utpote Religioni perniciosa, improbassemus. Hanc eamdem ob causam 
complures e sacerdotum ordine gravissimos viros vel similiter expelli 
vel etiam coniici in vincula: utrisque vero omnem pervicaciter denegari 
iniustae remissionem poenae, contra atque ipse Reipublicae praeses, 
quodam sensu aequitatis impulsus, palam se cupere declarasset. Deinde, 
non satis habitum est Ecclesiam de possessione bonorum, quae sanctis- 
simis maximeque legitimis nominibus ipsius essent, deiecisse: eo usque 
imperiosorum hominum procedit arbitrium, ut Ecclesiae ne licentiam 
quidem permittant corrogandae libere piorum stipis, unde aliqua ex parte 
cum divinum cultum tueatur, tum ministrorum Dei, quos ad summam 
egestatem redactos videt, necessitatibus occurrat. Hue accedunt illa non 
minus deploranda: quod consociationibus schismaticis consiliisque laico- 
rum, ad legis praescripta conflatis, in disciplinam religiosi cultus, atque 
in templorum sacraeque suppellectilis usum amplior atque adeo abso- 
luta iam datur auctoritas; quod, ut minaciter denuntiatum erat, iam 
nonnullis locis sacrae aedes per vim, quamvis acriter repugnante populo, 
sunt clausae; quod in sacra Seminaria, quae quidem nec multa et misera 
supersunt, quotidie ingravescit, eorum se gubernationi immiscendo, 
civilis potestas; quod in ipsis privatis studiorum domibus, nedum in 
publicis, nullam tradi licet de religione doctrinam; quod ipsae haud ita 
pridem interceptae sunt litterae huius Apostolicae Sedis, quibus Epi- 
scopi cum reliquo Lusitaniae clero edocebantur quemadmodum se dif- 
ficili quadam in causa gerere deberent. Postremo, ab iniuria, iasigniter 
in personam dignitatemque Nostram contumeliosa, non est nuper tem- 
peratum, cum factum est, ut in hac alma Urbe paene sub oculis Nostris 
Jex a Nobis damnata vim suam exerceret. De Instituto loquimur sancti 
Antonii Lusitanorum, vetusto ac nobili religionis beneficentiaeque monu- 
mento, quod quidem, violatis, quae quisque politus humanitate populus 
habet sacra, testamentis piisque voluntatibus mortuorum, in Institutum 
alius naturae ac nominis converti vidimus. 

Haec Nos, venerabilis Frater, pro Apostolici officii conscientia, ut 
diximus, facere non possumus, quin iterum detestando et conquerendo 
denuntiemus. Solliciti Nos quidem et anxii sumus Ecclesiae Lusitanae 
causa, quae fortasse numquam tam gravibus fuit obiecta periculis; sed 
dolemus quoque vehementerque dolemus vicem nationis istius et gentis, 
cui, cum ad emendandam fortunam disciplinamque civilem omnino 
munera pacis necessaria sint, domestici eiusque in primis exitiosi belli 
faces subiiciuntur. Quicumque enim praeiudicatis opinionibus partium- 
que studiis non serviunt, omnes consentiunt nullam populis capitalio- 
rem esse pestem, quam intestina certamina dimicationesque religionis, 
ut quae maxime alienent animos inter se civium, viresque communis 
utilitatis effectrices elidant et dissipent. Verumtamen aegritudinem No- 
stram illud valde levat, quod certo scimus Dei providentis nutu omnia 
ad salutem Ecclesiae sanctae dirigi, divinamque opem ei tempestive non 
defore. Nec paulum solatii capimus etiam ex fide, obsequii virtutisque 
plena, Episcoporum et cleri et catholicorum Lusitaniae in Vicarium 
Iesu Christi, cuius fidei documenta habuimus iam et plurima et admi- 
rabilia. Supplices autem rogamus Deum, velit, hac depulsa tempestate, 
celeriter Lusitaniae catholicae serenos referre dies; atque interea, caele- 
stium auspicem munerum, ac praecipuae caritatis benevolentiaeque 
Nostrae testem, tibi, Venerabilis Frater, tuis omnibus in episcopatu col- 
legis, atque universo populo Lusitano apostolicam beneditionem aman- 
tissime impertimus. 

Datum Romae apud S. Petrum, die 1 mensis martii mcmxim, Ponti- 
ficatus Nosui anno decimo. 


PIUS PP. X. 


Il. 


AD DOMINOS KINTZINGER, ERNEST, FEDERSPIL, PRAESIDES, ET CUNY, SECRE- 
TARIUM CONSILII SEU COMMISSIONIS METENSI CONVENTUI CATHOLICORUM 
GERMANIAE CURANDO, OB LITTERAS OBSEQUII PLENAS BEATISSIMO PATRI 
AB EISDEM REVERENTER EXHIBITAS. 


Dilecti Filii, salutem et apostolicam benedictionem. — Gratias ex 
animo vobis agimus, dilecti Filii, qui de solemni catholicorum hominum 
e Germania conventu proxime habendo Metis ea quidem vestro et cete- 
rorum omnium nomine ad Nos perscripsistis, quae Nos magno opere 
delectarent. Etsi enim iam Nobis erat probe cognitum quam vos divinae 
Religionis studiosi et quem ad modum erga Apostolicam hance Sedem 

essetis affecti, tamen accidit periucundum quod pollicemini vestra vos 
consilia illustri declaratione cum fidei in Christum Deum tum obsequii 
in Vicarium Christi auspicaturos esse. Perspecto autem vestro Ecclesiae 
matris amore, non est mirum si, cum saecularia sacra toto orbe ter- 
rarum celebrentur ad recolendam pacem libertatemque ipsi Ecclesiae 
divinitus a Constantino datam, immortalis facti vestris in contionibus 
ardens quaedam commemoratio fiet. Quae quidem commemoratio recte 
vos non vultis in vacuam quaimndam gratulationem abeat, sed, cogita- 
tiones a praeteritis temporibus ad praesentia revocando, vestram elabo- 
randi pro Ecclesia alacritatem exacuat. Itaque, cum molestissime feratis, 
sicut optimus quisque catholicorum, principem animarum vestrarum 
Pastorem in hac non sane digna conditione rerum etiamnunc versari, 
propositum habetis postulare denuo et vehementer, ut Pontifex Romanus 
tandem in possessionem plenae eius libertatis restituatur, quam suprema 
ipsius dignitas et communis catholicarum gentium Patris potestas 
requirit. Est praeterea consentaneum virtuti vestrae vos ad Ecclesiam 
quibus impeditur vinculis solvendam animos attendere. In quo illud 
Nobis praecipue placet, vos pro virili parte daturos operam ut Congre- 
gationibus Ordinibusque Religiosorum libera vivendi agendique facultas 
in utilitatem christiani populi lege tribuatur, et nativa ac sacrosancta 
Ecclesiae in scholis publicis iura ne violentur. Velle enim Religionem 
inde exulare, ubi tenerae finguntur mentes filiorum Ecclesiae, improbi- 
tatis genus est inhumanae et perniciosae, cui constanter est resistendum. 
Vos vero non in hoc solum genere, sed usque quaque videmus paratos 
pro Religione fortiter contendere, quibus quidem nedum est curae ne 
regnum Christi quidquam detrimenti domi capiat, sed etiam ut foris per 
sacras missiones ad barbaros magis ac magis dilatetur. - Ceterum fore 
ut conventus iste optimos fructus rei catholicae per Germaniam afferat, 
spem bonam Nobis facit, tum omnium vestrum amor Ecclesiae, tum usus 
rerum et prudentia gravissimorum virorum, quibus vos omnesque e Ger- 
mania catholici utimini ducibus, tum etiam studium religiosissimae urbis 
quae conventus habendi sedes erit. Etenim istorum civium pietatem et 
fidem nemo ignorat, qui conventum Eucharisticum Metensem recordetur. 
Nos autem rogamus Deum, ut det vobis sedium suarum assistricem sapien- 
tiam, vosque gratiae suae muneribus adiuvet; quorum auspicem ean- 
demque paternae Nostrae benevolentiae testem, apostolicam benedi- 
ctionem vobis omnibus, dilecti Filii, amantissime impertimus. 

Datum Romae, apud S. Petrum, die xxv mensis iulii mcmxu1, Pon- 
tificatus Nostri anno decimo. 


PIUS PP. X. 


1 
i 

AD CAROLUM CARD. DE HCRNIG, VESZPRIMIENSIUM EPISCOPUM, VIGESIMUM 
QUINTUM EPISCOPALIS MUNERIS ANNUM EXPLENTEM. 


Dilecte Fili Noster, salutem et apostolicam benedictionem. — Iam- 
dudum noveramus te nullam unquam officii partem deserere, quin etiam 
tam diligenter in pastorali munere versari, ut Dei cultum populique tui 
salutem mirifice curares; dignum propterea duximus, quem romanae 
purpurae honore augeremus. Hoc quidem Nostrum de te iudicium 
confirmavit exhibita Nobis non multo ante de statu dioecesis Veszpri- 
miensis relatio; quam cum legeremus, tum gaudio cumulati sumus, tum 
laudes gratiasque egimus benignissimo Deo, qui te ad talem agendi 
sollertiam et ad tantum largiundi studium inflammarit. Laetabilia enim 
exponebas ac plena solacii: id est clerum istum doctrinis omnis generis 
rite instructum; christiano populo supernaturalis vitae adiumenta abunde 
praebita; novas parochiales curias ad sacrorum canonum praescripta con- 
stitutas; templa permulta tuis impensis a solo excitata; ingentem prae- 
terea pecuniae vim in id insumptam, ut christiana omnia instituta flore- 
rent quam maxime. Quae cum reputemus, videmur nullo pacto posse 
haec tanta tibi aptius gratulari, quam optantes, ut pro diebus plenis 
episcopalis officii tui, quo annos iam quinque et viginti es sancte per- 
functus, praemium tibi Deus rependat amplissimum. Cuius auspicem 
et paternae benevolentiae Nostrae testem, tibi, dilecte Fili Noster, et 
clero populoque tuo apostolicam benedictionem peramanter impertimus. 

Datum Romae apud S. Petrum, die 1 mensis augusti anno McMXxIII, 
Pontificatus Nostri decimo. 


PIUS PP. X. 


IV. 


AD R. P. D. MICHABLEM C. VASQUEZ, EPISCOPUM TIT. LEGIONENSEM, PRAESI- 
DEM VIRORUM COETUS REGENDO OPERI A LEONE XIII NUNCUPATO, OB 
LEGUM STATUTA, QUIBUS EADEM SOCIETAS REGITUR, BEATISSIMO PATRI 
REVERENTER EXHIBITA. 


Venerabilis Frater, salutem et apostolicam benedictionem. — Levan- 
dis opificum angustiis fovendaeque in iisdem religioni opportune admo- 
dum factum ut perillustris civis Melchior Concha y Toro Societatem 

institueret, quam moderaris. Exhibita sunt Nobis superioribus diebus 
legum statuta quibus regitur; ex iisdem plane perspeximus quam amanti 
sapientique caritatis consilio Societas ista opificum complectatur causam. 
Placuit prae ceteris provida penes eamdem gratificandi ratio, qua nimi- 
rum operariis ita consulitur, ut habeant sensim quo sibi ipsi auxilium 
ferant, sociisque dum aedes et cetera suppeditantur vitae, subsidia haud 
praetermittuntur quibus prospicitur animis ad sempiterna iuvandis. 
Cuiusmodi providendi genus congruit sane, ut optime nosti, christia- 
nae caritati et ad bonorum opinionem Societati demerendam haud 
exiguum arbitramur habere momentum. Hisce libenter addimus paternae 
hortationis Nostrae stimulos et confidimus salutare hoc institutum tanto 
eos prosequuturos benevolentia, ut florere in dies iisdem adiutoribus 
pergat. - Auspicem interea divinorum munerum Nostraeque testem 
benevolentiae tibi, venerabilis Frater, viris quorum consiliis operaque 
iuvaris, ceteris denique qui in sociorum numero recensentur, apostolicam 
benedictionem peramanter in Domino impertimus. 

Datum Romae apud S. Petrum, die 1 augusti mMcmxim, Pontificatus 
Nostri anno decimo. 


PIUS PP. X. 


V. 


AD RR. PP. DD. ARCHIEPISCOPOS ET EPISCOPOS QUIBUS UTITUR PATRONIS 
CATHOLICA STUDIORUM UNIVERSITAS ANDEGAVENSIS, OB LITTERAS VENE- 
RATIONIS ET OBSEQUII PLENAS, BEATISSIMO PATRI EXHIBITAS. 


Venerabiles fratres, salutem et apostolicam benedictionem. — Offi- 
ciosissimis litteris, quas, Andegavum more vestro coéuntes, die 1 mensis 
iulii ad Nos communi consilio dedistis, non modice recreati sumus: 
plures enim afferebatis solacii causas, quare assiduae, quibus angimur, 
curae aliquantulum quiescerent. Quod enim, uti scribitis, Athenaei Ande- 
gavensis doctores religiose aperiant, alunni diligenter percipiant puram 
et integram catholicae Ecclesiae doctrinam, singulari id Nos afficit lae- 
titia; quod vero, Litteris Nostris Pascendi ex animo adhaerentes, Moder- 
nismum perinde habeant ac si ignorarent, id ita Nos erigit ac solatur, 
ut facere non possimus, quin et vobis vehementer gratulemur, et magi- 
stros auditoresque publico laudis testimonio honestemus: immo etiam 
placet mandare vobis, ut Nostris verbis eos certiores faciatis non tam 
a communi fidelium Patre laudari quam diligi. 

Sed alia quoque occurrunt cur sedulam sollertemque operam vestram 
admiremur. Curastis enim ut disciplinae, quae ab Athenaei exordio tradi 
coeptae sunt, non modo constarent ac florerent, sed etiam numero auge- 
rentur earum accessione, quae tum ad rei rusticae et agricultionis scien- 
tiam, tum ad commercii iura legesque pertinent: quod quidem haud 
sane parvo verti debet vobis honori hoc tempore, cum cernimus disci- 
plinas alibi non tradi novas sed iam institutas abrogari. Nec praeterire 
silentio possumus, quot quantaque in dioeceses vestras effluxerint com- 
moda ex isto illustri litterarum optimarumque artium domicilio. Siquidem 
christiano sensu doctrinaeque apparatissimi ex eo prodierunt tum ludi- 
magistri, quibus collegia vestra omnia et nonnulla clericorum seminaria 
doctoribus utuntur; tum viri iuris periti qui passim in foro causas dili- 
genter religioseque agunt; tum denique alii permulti, qui rem catholicam 
popularem fortiter magnoque animo apud vos provehunt. Factum ita 
est, ut ex Andegavensi studiorum Universitate vis et efficacia omnis 
eorum pendeat institutorum, quae ad tuendam iuvenum pietatem pro- 
bitatemque excitata utilissime sunt in istis regionibus, quarum laus 
praecipua est, traditam a maioribus fidem et pietatis cultum, prae aliis, 
firmiter acriterque retinuisse. 

Verum ex eadem vestra comperimus epistula, Athenaeo tam nobili 
tamque fructuoso reditus nec tantos esse qui sufficiant, nec pecuniam 
conferri satis, ut eius perpetuitati vitae provisum dici possit. Dolendum 
profecto est, eius inopiae, quantum velint, mederi non posse occiden- 
talis Galliae catholicos, cum debeant tot aliis occurrere incommodis 
largitate sua. Quamquam, ecquis Andegavenses doctores non iure mi- 
retur? li enim, talem ne sinerent christianae sapientiae palaestram 
interire, tantuli se docere professi sunt quantuli vix credibile est, et, 
novo ad hunc diem exemplo, se praedes libenter obstrinxerunt suaque 
se pecunia respondere non dubitarunt. 

Itaque cum Apostolici officii conscientia moneamur Athenaei vestri 
firmitati quoquo modo prospicere, ne, maximo cum religionis detrimento, 
in extremum discrimen deveniat, volumus id tandem aliquando perfi- 
cere, quod decessor Noster fel. rec. Leo XIII, Litteris ad Archiepisco- 
pum Rhedonensem datis die xxx mensis septembris mpcccxciu, sibi pro- 
posuerat opportuniore tempore perficiendum. Iteratis igitur precibus 
vestris obsecundantes, eo quod vetat omnino necessitas rem ultra dif- 
ferri, vobis concedimus, dioeceses tres e Britannia minore, Venetensem, 
Corisopitensem et Briocensem, iam nunc vestris ita accenseri, ut immunes 
onerum, quae pro Athenaeo Catholico Parisiensi suscepta hactenus suste- 
lerunt, in posterum, Metropolitanam Rhedonensem imitatae, vobiscum, 

ad Andegavensem studiorum Universitatem sustentandam, opem ope- 
ramque conferant. Qua in re, eo potissime spectamus, ut et in Insti- 
tuto vobis carissimo nonnihil adiumenti impertiamus, et gratum animum 
Nostrum vobis iisque cunctis significemus, qui, eius causa, nullis labo- 
ribus sumptibusve pepercerunt. 

Minime quidem diffitemur, futurum, ut ex hac rerum mutatione 
aliquid detrimenti Athenaeum Parisiense in praesentia capiat. Verum 
quidnam e catholicis Galliae sperare non liceat? Eos igitur impensis 
sime cohortamur, velint tam large liberaliterque Parisiensi Istituto sub- 
venire, ut ne ullam quidem iacturam eidem obtigisse appareat. Quod si 
ecerint et rem Nobis pergratam facturos se sciant et, eo quoque nomine, 
de Ecclesia ac de communi salute esse optime merituros. 

Quod reliquum est, divinae remunerationis auspicem paternaeque 
benevolentiae Nostrae testem, Vobis, venerabiles Fratres, et clero popu- 
loque vestro apostolicam benedictionem amantissime impertimus. 

Datum Romae apud sanctum Petrum, die xv mensis augusti, anno 
Pontificatus Nostri undecimo. 


PIUS PP. X. 


VI. 


AD R. P. D. IULIUM MAURITIUM ABBET, EPISCOPUM SEDUNENSEM, CETEROSQUE 
HELVETIORUM EPISCOPOS, DE QUINQUAGESIMO ANNO AB INITIS EORUM 
ANNUIS CONVENTIBUS, DE CONSTANTINIANIS SOLLEMNIBUS AC DE CONIUN- 
CTIONE CUM APOSTOLICA SEDE. 


Venerabiles Fratres, salutem et apostolicam benedictionem. — Vobis 
nuperrime Sedunum coéuntibus sollemne fuit communem ad Nos dare 
epistulam, quae observantiam pietatemque in Nos vestram abunde redo- 
let: cuius significationi pietatis maius quidem afferre pondus videntur 
ipsae causae, quae vos ad scribendum impulere. Coetus enim, quem 
egistis, quinquagesimus est, postquam decessores vestri consueverunt 
quotannis in unum aliquem convenire locum, ut gregis saluti collatis 
consiliis prospicerent. Quod si e tot procellis, quibus regionem vestram 
hoc temporis decursu agitari vidimus, ad certam quamdam tranquilli- 
tatem tolerabilemque rerum condicionem perventum est, id acceptum 
merito referendum putatis Apostolicae Sedi, quae vobis nulla unquam 
ratione defuit; at magnam partem est vestrae quoque decessorumque 

vestrorum navitati tribuendum, quam eiusmodi congressiones summo- 
pere excitarunt. Hac igitur quiete utiliter fruamini, quam continenti 
vobis labore peperistis; sed nolimus vos eius generis malaciae plus 
aequo confidere, cum neque adversarii, uti scribitis, desinant Ecclesiae 
conflare invidiam, neque a magnis tuti sint periculis fideles, quorum 
procurationem sanctissime geritis. - Gradum deinde facitis, ob rerum 
contextum, ad Constantiniana tempora commemoranda, quibus, vul- 
gato Mediolani edicto, in eam Ecclesia libertatem est restituta, unde a 
rerum publicarum rectoribus passim hodie deturbatur. Quod vero, prae- 
clarissimam hance nacti occasionem, sacrum lubilaeum extra ordinem 
indiximus, magnas agitis gratias; at maiores Nos vobis habituri sumus, 
si Helvetios, quibus praeestis, geminatis hortationibus sollicitaveritis, 
ut, culpis expiatis, ardentiorem caritatis ignem concipiant et bonorum 
omnium Auctori humiles pro Ecclesia preces continuo adhibeant. - 
Extrema autem epistula scribitis, trepidis animis universos supplicasse 
vos Deo pro Nobis, cum, non multo ante, affecta usi sumus valetudine; 
hoc sane amoris vestri officium grata complexi sumus voluntate, et 
sciatis velimus omnes, in eo semper Nos permanere consilio, ut, quan- 
tulamcumque posthac benignissimus Deus lucis viriumque usuram erit 
Nobis daturus, in provehenda apud Helvetios catholica re assidui elabo- 
remus vobiscum. - Caelestium interea munerum auspicem paternaeque 
benevolentiae Nostrae testem, vobis, venerabiles Fratres, et clero popu- 
loque vestro apostolicam benedictionem peramanter in Domino imper- 
timus. 

Datum Romae apud sanctum Petrum, die xvi mensis augusti 
anno Pontificatus Nostri undecimo. 


PIUS PP. X. 

SUPREMA 8. CONGREGATIO S. OFFICII 


(Sectio DE INDULGENTIIS). 


DECRETUM. 


UNIFORMES DECERNUNTUR INDULGENTIAE CRUCIBUS QUAE « A MISSIONIBUS » 
NUNCUPANTUR. 


Ut piarum missionum, quas ad populum verbi Dei praecones habue- 
rint, memoria perseveret ac fructus, passim usu receptum est, ut Crux 
aliqua, sive in templis, sive apud illa, sive etiam penitus in aprico, rite 
benedicta erigatur. Vivificum Redemptionis signum aptum est nimirum 
ad Religionis reclamanda praecepta, ad poenitentiae insinuanda propo- 
sita, ad spem futurorum erigendam. Ordinaria Episcoporum auctoritas et 
Apostolicae Sedis liberalitas censuerunt iampridem, munere Jndulgentia- 
rum esse ditandos qui pie se ad haec Signa converterint. Placuit porro 
Ssmo D. N. D. Pio Pp. X, de Emorum Patrum Cardinalium Inquisi- 
torum generalium consulto, variam in re tollere mensuram, et conformes 
ubique concedere [ndulgentias. In audientia igitur R. P. D. Adsessori 
S. Officii, feria [V, loco V, die 13 augusti 1913, impertita, apostolica Sua 
utens auctoritate, abrogavit beatissimus Pater omnes hucusque, etiam a 
Se Suisve praedecessoribus, Crucibus missionum adnexas Indulgentias, 
quacumque id factum fuerit vel solemniori forma, quolibet, etiam pecu- 
liari et specifica mentione digno, Personarum vel Religiosorum Insti- 
tutorum privilegio, et sequentes novas, sub enunciandis conditionibus, 
tribuere dignatus est: 

I. Plenariam, defunctis quoque adplicabilem: 

1) die erectionis seu benedictionis ipsius Crucis memorialis; 

2) die anniversario eiusdem erectionis seu benedictionis; 

3) die festo Inventionis S. Crucis (3 maii); 

4) die festo Exaltationis S. Crucis (14 septembris), vel uno ex septem 
respective sequentibus diebus. 

Ad has Indulgentias assequendas, oportet ut fideles Ssttam Eucha- 
ristiam, rite expiati, suscipiant, Crucem praedictam et aliquam ecclesiam 
vel publicum oratorium visitent, atque ad mentem Summi Pontificis 
preces fundant. 

II. Partialem, quinque annorum totidemque quadragenarum, simi- 
liter adplicabilem, semel in die ab iis fidelibus lucrandam, qui corde 

saltem contrito supradictam Crucem aliquo devotionis signo exteriori 
salutaverint, ac Pater, Ave et Gloria in memoriam Dominicae Passionis 
recitaverint. 

Esto autem Crux erigenda ex solida decoraque materia confecta; 
determinato loco adhaereat, vel basi firmiter sustentetur; benedicatur 
per sacerdotem qui in S. Missione conciones habuerit; accedat insuper, 
pro his peragendis, consensus Ordinarii loci. 

Praesenti in perpetuum valituro absque ulla brevis expeditione. Con- 
trariis non obstantibus quibuscumque. 


M. Carp. RAMPOLLA. 


L. S. 
+ D. Archiep. Seleucien., Ads. S. 0. 


S. CONGREGATIO CONSISTORIALIS 


ERECTIO DIOECESUM. 


Ssmus D. N. Pius papa X successivis sacrae Congregationis Con- 
sistorialis decretis novas, quae sequuntur, dioeceses erexit, scilicet: 

21 aprilis 1913. — In ditione Canadensi dioecesim Montis Laurei, 
quae ad orientem, occidentem et septentrionem iisdem finibus circum- 
scribitur, quibus antea ipsa Ottaviensis dioecesis, a qua est seiuncta; 
ad austrum vero limitibus meridionalibus tractuum seu vulgo cantons 
Wright, Northfield, Blake, Bigelow, Wells, Bidwell, Preston, Addington, 
Amherst, Arundel, Montcalm et Howard nuncupatorum. 

26 iulii 1913. — In republica Mexicana dioecesim Tacambarensem, 
quae constat septem paroeciis archidioecesis Mechoacanae vulgo Tacdm- 
baro, Ario, Caracuaro, Huetamo, Tiquicheo, Turicato et Tuzantla; itemque 
sexdecim paroeciis Zamorensis dioecesis vocatis Aguililla, Acahuato, 
Apatzingan, Aquila, Arteaga, Coahuayana, Coalcoman, Coyre, Chinicuila, 
Churumuco, Huacana, Nuero-Urecho, Paracuaro, Tepalcatepec, Tomatlam 
et Tumbiscatio, cum suis limitibus, quibus memoratae paroeciae in prae- 
sens gaudent. 

25 augusti 1913. — In Brasilia dioecesim Arassuahiensem, cui ad 
meridiem, ad solis ortum et ad aquilonem iidem sunt fines, quibus cir- 
cumscribebatur dioecesis Adamantina, a qua dismembrata est; ad solis 
vero occasum limites municipiorum vulgo Theophilo Ottoni et Minas 
Novas, quae novae dioecesi attributa sunt. 


| 
Ny 
4 
& 
2 
2 
fom 


S. Congregatio de Religiosis. 431 


S. CONGREGATIO DE RELIGIOSIS 


DECRETUM 


DE ABSOLUTIONE SACRAMENTALI RELIGIOSIS SODALIBUS IMPERTIENDA. 


In audientia habita ab infrascripto Cardinali Pro-Praefecto S. Con- 
gregationis de Religiosis, die 5 augusti 1913, sanctissimus Dominus 
noster Pius Papa decimus, ob peculiares conscientiae rationes, faculta- 
tem, quam mense februarii huius anni omnibus Confessariis ab Ordinario 
Urbis approbatis concesserat quoad absolutionem Religiosis impertien- 
dam, extendere dignatus est ad omnes totius Orbis Confessarios a locorum 
Ordinariis approbatos. Hi proinde Confessarii, auctoritate Ssmi Domini 
nostri Pii Papae decimi, omnium Sodalium cuiuscumque Ordinis, Con- 
gregationis aut Instituti sacramentales confessiones excipere, quin de 
licentia a Superiore obtenta inquirere vel petere teneantur, atque valide 
et licite absolutionem a peccatis in Ordine vel Instituto etiam sub cen- 
sura reservatis, impertire queant. 

Omnibus igitur cuiusque Ordinis, Congregationis aut Instituti supe- 
rioribus et praesidibus, huius decreti praescripta fideliter Sanctitas Sua 
in virtute sanctae obedientiae observare mandavit, constitutionibus, ordi- 
nationibus apostolicis, privilegiis qualibet efficaciori forma concessis, 
aliisque contrariis quibuscumque, etiam speciali atque individua men- 
tione dignis, minime obstantibus. 

Datum Romae, ex Secretaria S. Congregationis de Religiosis, die, 
mense et anno quibus supra. 


O. Carp. Cacrano pf Azevepo, Pro-Praefectus. 


L. GS. 


+ Donatus, Archiep. Ephesinus, Secretarius. 

S. CONGREGATIONIS DE PROPAGANDA FIDE 


I. 
DECRETUM. 


PRAEFECTURAE APOSTOLICAE KAFFENSIS IN AFRICA SEPTENTRIONALI LIMITES 
INNOVANTUR. 


Recens erecta de Kaffa meridionali Apostolica Praefectura ut ad 
septentrionem versus latius pateret, novisque adsignatis limitibus oppor- 
tunius ad orientem definiretur, Emi Patres S. huius Consilii Fidei Pro- 
pagandae, plenariis in comitiis, die 25 proxime elapsi mensis augusti, 
consilium inierunt territoria aethiopicae ditionis ea lege distribuendi, ut 
praedicta Praefectura Apostolica, deinceps de Kaffa simpliciter nuncu- 
panda, regionem Walagga inter Baro et Goggeb flumina atque Nilum 
coeruleum iacentem a Vicariatu Apostolico inter populos Galla acci- 
peret, eidemque redderet territoria ad orientem sita 38‘ gradus longitu- 
dinis orientalis (Greenwich), quae ipsi, per Decretum erectionis ab hac 
S. Congregatione die 28 superioris ianuarii datum, huc usque spectarunt. 
Quapropter, re mature perpensa, praehabitoque consensu omnium ad 
id interesse habentium, Kaffensis Praefecturae confinia innovanda esse 
censuerunt sequentibus noviter statutis: Ad boream Nilo coeruleo et 
Mugher flumine. Ad orientem gradu 38° longitudinis orientalis (Green- 
wich). Ad meridiem 4° latitudinis borealis gradu lacuque Rodolfo. Ad 
occidentem limitibus civilibus anglo-aethiopicis inter lacum Rodolfo et 
Nilum coeruleum interiectis. Quam sententiam Ssmo D. N. Pio, div. prov., 
Pp. X, per infrascriptum eiusdem S. Congregationis Secretarium, in 
audientia praefati diei relatam, Sanctitas Sua in omnibus adprobare 
ratamque habere dignata est, ac praesens ea de re Decretum fieri 
mandavit. 

Datum Romae, ex aedibus S. Congregationis de Propaganda Fide, 
die 8 septembris, anno 1913. 


Fr. H. M. Carp. Gorti, Praefectus. 
L. S. 
C. Laurenti, Secretarius. 

IL. 
DECRETUM. 


INSULARUM SUNDAE MINORUM PRAEFECTURA APOSTOLICA ERIGITUR. 


Ut in insulis Sundae minoribus, quae ad Vicariatum Apostolicum 
Bataviensem iam pertinebant, nova promoverentur christianae fidei incre- 
menta, haec sacra Congregatio christiano Nomini Propagando easdem 
insulas, duobus fere abhine annis, alumnis Societatis Verbi Divini de 
Steyl committendas curavit, novaeque Apostolicae Praefecturae in eisdem 
erigendae consilium inivit. Nune autem, novis ibidem apostolicis ope- 
ribus auctis atque solidatis, sacra eadem Congregatio, accedente Summi 


Pontificis auctoritate, per praesens Decretum, praedictam Praefecturam, 
in insulis Sundae minoribus, ea tantum excepta cui nomen Flores, ere- 
ctam declarat. 

Datum Romae, ex aedibus 8S. Congregationis de Propaganda Fide, 
die 16 septembris. anno 1915. 


Fr. H. M. Carn. Gorti, Praefectus. 


C. Laurenti, Secretarius. 


NOMINATIO EPISCOPI. 


Brevi apostolico nominatus est: 

1 septembris 1915. — Episcopus titularis ecclesiae Charrensis et 
vicarius apostolicus Zanzibariensis, R. P. loannes Geraldus Neville, 
alumnus Congregationis sancti Spiritus. 


lV. 
NOMINATIONES PRAEFECTORUM APOSTOLICORUM. 


Decretis S. Congregationis de Propaganda Fide nominati sunt: 

19 augusti 1913. — Praefectus Apostolicus novae Praefecturae Terrae 
Gulielmi occidentalis, R. P. Canisius Theodorus Gellings, e Societate 
sacrorum Cordium de Picpus. 

2 septembris. — Praefectus Apostolicus novae Praefecturae insulae 
Formosae, R. P. Clemens Fernandez, ex Ordine Fratrum Praedicatorum. 

S. CONGREGATIO RITUUM 


I. 
DECRETUM 


ADPROBATIONIS NOVAE EDITIONIS TYPICAE RITUALIS ROMANI. 


De mandato sanctissimi Domini nostri Pii Papae X, praesens Rituale 
Romanum novissime recognitum, auctum et diligenter revisum a sacra 
Rituum Congregatione; Sanctitas Sua, referente infrascripto Cardinali 
ipsius sacri Consilii Praefecto, ratum habere ac probare dignatus est, 
atque huic editioni, tanquam typicae, futuras eiusdem Ritualis Romani 


. editiones conformes esse debere edixit. Contrariis non obstantibus qui- 


buscumque. 
Die 11 iunii 1913. 


Fr. S. Carp. Praefectus. 


L. S. 
+ Petrus La Fontaine, Ep. Charyst., Secretarius. 


II. 
NIVERNEN. 


BEATIFICATIONIS ET CANONIZATIONIS VEN. SERVAE DEI SORORIS MARIAE BER- 
NARDAE SOUBIROUS E SOCIETATE SORORUM CARITATIS ET INSTITUTIONIS 
CHRISTIANAE « DE NEVERS ». 


Bernardetta Soubirous, cuius nomen latet neminem, ortum duxit die 
7 ianuarii 1844 in oppido Lourdes, Tarbiensis dioeceseos, ex honestis 
christianisque parentibus Francisco et Aloisia Casterot. Sive domi sive 
penes nutricem degens, tenui quamvis atque infirma valetudine labo- 
raret, modestia tamen, obedientia et vitae integritate omnium amorem 
sibi conciliasse fertur. Ineunte anno 1858, quum ad specum Massabielle 
prope ipsum oppidum Lourdes Deiparae Immaculatae ingeminitatis appa- 
ritionibus et locutionibus se recreari et Ssmhi Rosarii mysteria edoceri 

significasset, atque ob eam causam frequens populus ad specum accur- 
reret, plura incommoda ac molestias perferre debuit tum a civili magi- 
stratu tum ab ecclesiasticis superioribus, qui, ad veritatem eruendam 
circa apparitiones et locutiones B. Mariae Virginis a puella relatas, eam 
iterum iterumque exquisierunt, quin nec levis quidem mendacii vel con- 
tradictionis eam arguere potuerint. Inde aucta ita visitatorum utriusque 
sexus frequentia, ut parochus Peyramale aequum esse duxerit puellam 
subducere visitantium curiositati. Itaque eodem anno 1858, cura parochi 
a sororibus de Nevers in Hospitium uti discipula et alumna excepta, 
sacram synaxim, die 3 iunii, cum pietate ac laetitia primum recepit; et 
religionis ac litterarum studio atque exercitio sedulo incumbens, aegris 
quoque opem ac solatium attulit. Volvente anno 1866, consilio et aucto- 
ritate Episcopi Nivernensis, specu Massabielle atque institutionis Hospi- 
tio, aeque dilectis, ut divinae vocationi obtemperaret, consalutatis atque 
relictis, praedictarum sororum novitiatum Nivernensem ingreditur die 7 
mensis iulii. Suscepto habitu et tyrocinio peracto, die trigesima octobris 
anni 1867 professionem emittit, sub nomine Sororis Mariae Bernardae, 
atque, elapso decennio, die vigesima secunda septembris anni 1878 vota 
perpetua nuncupat. Regulae atque silentii custos, sicut ab illa, etsi 
aegrotans, relaxationem nunquam postulasse, ita ad colloquutorium ex 
obedientia tantum et per breve tempus accessisse perhibetur. Ssmae Eucha- 
ristiae et Passionis Dominicae mysteria mente revolvere atque Virginem 
Immaculatam filiali pietatis affectu prosequi in deliciis habebat. Tandem 
inter diuturnas infirmitates et suerum officiorum exercitium transiens, 
ex astmatico morbo, quo iam diu affligebatur, ad extrema deducta et 
ecclesiae sacramentis munita, Niverni, in domo sui Instituti, pie obiit, 
die 16 aprilis anni 1879, aetatis suae trigesimoquinto. Sanctimoniae fama 
quam -Dei Famula vivens sibi comparaverat, post obitum clarior et in 
dies aucta proximam aperuit viam Inquisitionibus Informativis, Ordinaria 
auctoritate, conficiendis. Quibus adornatis et ad sacram Rituum Con- 
gregationem transmissis, servato iuris ordine, ad instantiam Rmi P. Ludo- 
vici Copéré, Societatis Mariae, et huius Causae postulatoris, attentisque 
obsequentibus litteris postulatoriis quorumdam Emorum S. R. E. Car- 
dinalium, plurium Rmorum Sacrorum Antistitum, necnon Capitulorum, 
Ordinum, Congregationum ac perillustrium virorum, Emus ac Revmhus 
Diius cardinalis Dominicus Ferrata, loco et vice Emi et Rmi Di car- 
dinalis Iosephi Calasanctii Vives y Tuto eiusdem Causae Ponentis, in 
Ordinario sacrorum Rituum Congregationis coetu subsignata die ad 
Vaticanum coacto, sequens dubium discutiendum proposuit: An sit 
signanda Commissio introductionis Causae in casu et ad effectum de quo 

agitur? Et Emi ac Rmi Patres sacris tuendis ritibus praepositi, post 
relationem ipsius Emi Proponentis, audito voce et scripto R. P. D. Ale- 
xandro Verde sanctae Fidei promotore, omnibus diligenter perpensis, 
rescribendum censuerunt: Affirmative seu Commissionem signandam esse, 
si Sanctissimo placuerit, die 5 augusti 1913. 

Facta postmodum de his sanctissimo Domino nostro Pio Papae X 
per subscriptum sacrae Rituum Congregationis Secretarium relatione, 
Sanctitas sua rescriptum eiusdem sacri Consilii ratum habens, propria 
manu signare dignata est Commissionem Jntroductionis Causae Beatifi- 
cationis et canonizationis Venerabilis Servae Dei Sororis Maria Ber- 
nardae Soubirous e Societate Sororum caritatis et institutionis chri- 
stianae de Nevers, die 13, eisdem mense et anno. 


Fr. S. Carp. MartTINELLI, Praefectus. 


L. S. 
+ Petrus La Fontaine, Ep. Charyst., Secretarius. 


DECRETUM 


DE ALIQUORUM LOCORUM DISCIPLINA IN INITIO CAUSARUM SERVORUM DEI 
EMENDANDA, ET DE HISTORICIS DOCUMENTIS AD IPSAS CAUSAS RECTE 
ADHIBENDIS, 


De Servis Dei, quorum sanctitudo vitae legitime examinanda curatur, 
nounullis maxime locis usu venit, ut, cum admovetur manus ordinariis 
processibus instruendis super eorum virtutibus vel martyrio, sacra quae- 
dam solemnia in ecclesiis indicantur, ac signata Commissione ad causam 
pertractandam apud S. Rituum Congregationem, vulgo diffundatur nun- 
tius, non aequo prorsus loquendi modo, Dei Servum, cuius causa intro- 
ducta sit, Venerabilem ab Apostolica Sede esse declaratum, atque inter 
ea solemnia pro gratiarum actione panegyricae etiam orationes habeantur 
eaeque saepius adeo immoderatae, ut facile in errorem inducantur fideles, 
debitam putantes eisdem Dei Servis venerationem, quae solis beatifi- 
catis et canonizatis debetur. Haec animadvertens Ssmus D. N. Pius Pp. X, 
ne quid Ecclesiae disciplina detrimenti capiat, primum omnium solemnia, 
quae contra pristinam consuetudinem celebrantur cum agitur de inchoan- 
dis processibus ordinariis, reprobavit et prohibuit: deinde recolendam 
mandavit declarationem additam die 19 februarii 1658 Decretis f. r. Ur- 

bani VIII, Ne, scilicet, per Commissiones introductionis vel reassumptionis 
seu ulterius progressus causarum tum signatas tum signandas ullum 
beatitatis vel sanctitatis, aut indultae venerationis et cultus argumentum 
vel minimum desumi, nec aliud quodcumque ius, quantumvis modici aut 
fere nullius momenti, in eiusdem causis quaesitum dici vel praetendi 
possit: denique, adhibito consilio gravium virorum et exquisito peculiari 
voto nonnullorum S. R. E. Cardinalium, vetuit Servos Dei quorum 
causae posthac introducentur, Venerabiles appellari, item solemnia peragi 
oceasione decreti editi super causae introductione. Inhaerens autem 
sententiae f. r. Benedicti XIV, qui tutius fore censuit a panegyricis ora- 
tionibus penitus abstinere in honorem Servorum Dei nondum beatifica- 
torum, eas haberi orationes edixit in posterum non licere. Permisit vero 
ut Servi Dei tantummodo post editum decretum super heroicitate virtutum 
vel super martyrio Venerabilis titulo ornentur, ita tamen ut ex hae permis- 
sione nullum argumentum indultae venerationis item argui vel praetendi 
possit. Praeterea consulens pietati fidelium, qui facile hisce in casibus 
sacrae occasione solemnitatis decipi possent, putantes fas esse ut beatum 
colere eum de cuius beatificatione iudicium adhuc apud S. R. C. pendeat, 
solemnia ad gratias Deo agendas etiam post editum decretum super 
heroicitate virtutum vel martyrio pariter prohibuit, qua tamen prohibi- 
tione impedire non intendit quominus in missis addatur, prout decet, 
collecta pro gratiarum actione. 

Idem Ssmus D. N. ad rectam tractationem Causarum beatificationis 
et canonizationis, earum praesertim quae partim historicis monumentis 
nituntur, vel earum quae subsidiariae probationis privilegio gaudent, 
illis ipsis in consilium adhibitis quos supra diximus, et exquisita sen- 
tentia Rmi Patris Promotoris sanctae Fidei haec constituit: 

I. In omnibus causis, praesertim recentioribus, Rimi Ordinarii in 
condendo informativo processu praeter testes qui causae favent, eos etiam 
universos omnes qui causae adversantur exculiant, nemine excepto, 
idque sub poena nullitatis, onerata conscientia tum Ordinariorum tum 
Promotorum fiscalium. 

II. In omnibus causis, praesertim antiquis, cum processu ordinario 
sive informativo compulsentur omnia et singula historica documenta 
sive manuscripta, sive typis edita, quae quocumque modo causam 
respiciant quae agitatur. Ad hoc non modo monendi sunt detinentes 
iura compulsanda, ut ea Ordinario exhibeant; sed, si res postulaverit, 
examini subiiciendi erunt sub religione sacramenti custodes cuiusvis 
archivi vel tabularii sive publici sive privati; summa quoque diligentia 
et industria curandum est ut cuiuslibet generis documenta ad causam 

conferentia conquirantur, quae omnia et singula cognoscenda sunt ad 
normas traditas a fel. rec. Benedicti XIV, lib. II, c. LII. 

III. Antequam in Congregatione ordinaria discutiatur dubium super 
introductione Causae, sacrorum Rituum Congregationis erit exquirere, 
pro re nata, documenta apud Curias, uti vocant, generalitias Ordinum 
et Institutorum religiosorum tum virorum tum foeminarum, necnon in 
tabulariis sacrarum Romanarum Congregationum, et ubicumque iure 
praesumitur ea posse reperiri. 

IV. Omnia et singula documenta, sive compulsata cum processu ordi- 
nario, sive a S. R. C. collecta, subiiciantur iudicio peritorum a S. R. C. 
eligendorum, qui scriptis doceant de eorum auctoritate et vi. 

Promotori vero Fidei, antequam indicetur Congregatio ordinaria pro 
introductione causae, omnia documenta exhibeantur una cum sententia 
peritorum. 

V. Documenta potiora praecipue ex integro typis edantur, praenotatis 
nomine auctoris, tempore, loco et ceteris id genus adiunctis, atque inse- 
rantur Positionibus super virtutibus vel martyrio, una cum relatione peri- 
torum, quos supra memoravimus, de auctoritate et vi documentorum. 

VI. In Positionibus pro Congregationibus Ordinaria, Antipraepara- 
toria et Praeparatoria, animadversionibus Promotoris Fidei praemittatur 
synopsis vitae Servi Dei cuius causa tractatur, breviter et lucide ex 
officio conscripta, desumpta tum ex testibus tum ex documentis. 

VII. In singulis vero Causis beatificationis, quarum iudicium in prae- 
sens apud S. R. Congregationem quocumque modo pendeat, sacra ipsa 
Congregatio non procedat ad ulteriora, nisi exhibitis, ab interesse haben- 
tibus, et exquisitis ex officio documentis iisque omnibus examinatis quo 
modo supra dictum esi. 

Quae omnia et singula Sanctitas Sua decrevit et servari mandavit, 
curaeque et vigilantiae commisit praesertim Secretarii S. R. C. et Promo- 
toris S. Fidei pro tempore, atque in Acta Apostolicae Sedis referri iussit 
hae die 26 augusti 1913. 

Ex Secretaria S. R. C. 


Fr. S. Carp. Martinevul, Praefectus. 


L. S. 


+ Petrus La Fontaine, Ep. Charyst., Secretarius. 

SACRA ROMANA ROTA 


PARISIEN. 


NULLITATIS MATRIMONII (MARGUERITH DUPRE-SCAPARONNE). 


Pio Papa X feliciter regnante, Pontificatus Dominationis suae anno 
decimo, die 22 mensis aprilis 1913, RR. PP. DD. Antonius Perathoner, 
Ponens, Josephus Alberti et Petrus Rossetti, Auditores de turno, in causa 
Parisien. - Nullitatis Matrimonii, infer Lucianum Ernestum Marguerith 
Dupré, appellantem, repraesentatum per legitimum procuratorem ex officio 
deputatum, H. Benvignati advocatum, et Carolam Nemeam Scaparonne, 
contumacem, interveniente et disceptante in Causa Vinculi Defensore ex 
Officio, sequentem tulerunt definitivam sententiam. l 

Anno 1881 et quidem die 8 octobris Parisiis in parochiali ecclesia 
S. Francisci Xaverii Lucianus Ernestus Marguerith Dupré et Carola 
Nemea Scaparonne, matrimonium contraxerunt. 

Infelicem tamen hoe coniugale foedus habuit exitum, et iam post 
duos annos scissum fuit. Vir praeterea haud multo post obtinuit a iudice 
laico sententiam divortii sibi favorabilem. Sed nonnisi anno 1897 etiam 
iudicium Ecclesiae in hac causa pronuntiatum est. Die enim 21 februarii 
anni 1896 institit actor apud Curiam Parisiensem pro declaranda nulli- 
tate sui matrimonii, affirmans neque seipsum neque sponsam tempore 
nuptiarum intra limites parochiae S. Francisci Xaverii domicilium vel 
quasi domicilium habuisse, proindeque nullum esse matrimonium propter 
defectum formae Tridentinae seu ex capite clandestinitatis. 

Et revera iudex Parisiensis die 4 decembris 1897 sententiam pro nul- 
litate matrimonii in casu tulit. Vinculi Defensor, prout de iure, S. Sedem 
appellavit et quidem rem detulit ad S. C. S. Officii, ut videret imprimis 
de quaestione praeiudiciali, an ageretur in themate de casu excepto per 
Decretum ipsius 8S. Officii diei 5 iunii 1889, in quo appellatio et secunda 
sententia necessaria non esset, et in casu negativo quaestionem in 
merito solveret. S. Officium, cum acta viderentur insufficientia, iussit fieri 
novas instructiones, at, cum Curia Parisiensis parum novi afferre potuisset, 
S. Officium rem non definivit, et quidem ideo, ut videtur, quia partes 
ulteriori tractationi causae renuntiarunt. Nunc vero Ernestus Dupré defi- 
nitivam sententiam desiderat. Unde petita et obtenta a Summo Ponti- 
fice sanatione actorum in Curia Bituricensi confectorum, quae absque 

interventu Defensoris vinculi concinnata fuerunt proindeque nullitate labo- 
rant, quaestio resolvenda proponitur H. S. O. sub consueta dubii forma: 
An constet de matrimonii nullitate in casu? 

Ius quod attinet, Domini Auditores haec observarunt. 

Ad matrimonium valide ineundum ex iure positivo in locis, ubi pro- 
mulgatum est.Decretum Concilii Tridentini (Sess. XXIV, c. 1 De reform. 
matrimonii), usque ad diem 19 aprilis 1908, quo vigere coepit Decretum 
Ne temere, requirebatur ut consensus matrimonialis praestaretur coram 
parocho proprio alterutrius contrahentium vel coram Ordinario vel coram 
sacerdote qui ab eodem parocho vel dioecesis Ordinario delegationem 
acceperat. Quae quidem forma erat de essentia matrimonii eiusque defe- 
ctus peculiare induxit matrimonii impedimentum, quod dicitur clandesti- 
nitatis. Parochus autem proprius ille dicebatur, in cuius parochia vel 
uterque vel saltem unus contrahentium aut verum aut quasi domicilium 
habuit. Quoad valorem nempe nil referebat, utrum parochus assistens 
matrimonio sponsi vel sponsae erat proprius, si diversae erant parochiae. 
Vagorum autem seu eorum qui neque verum neque quasi domicilium 
habent, parochus proprius communiter censebatur is, in cuius parochia 
commorabantur. Si una tantum pars erat vaga, matrimonium tum coram 
parocho vagi tum coram parocho alterius partis domicilium vel quasi 
domicilium habentis contrahi poterat. Magna autem controversia erat, 
an vagi coram quocumque parocho de mundo seu coram quovis parocho 
quem elegerint sponsi, valide contrahere potuerint. Quae controversia 
quidem nondum authentice definita est, sed procul dubio menti Concilii 
Tridentini magis conformis est doctrina quae sustinet, vagum posse 
solummodo nuptias celebrare aut coram parocho loci in quo actu habi- 
tat, aul coram parocho proprio alterius partis. Quam sententiam plures 
iique validi auctores tenuerunt ac tenent, licet alia sententia, vagos posse 
contrahere coram quocumque parocho, etiam sit probabilis (Cfr. Wernz, 
t. IV, n. 178). Praeter parochum valide matrimonio assistere valebat 
quivis alius sacerdos de ipsius parochi proprii seu Ordinarii licentia, 
quae tamen debebat (uti etiam in iure novo) esse expressa i. e., ante 
copulationem reapse data sive oretenus sive in scriptis; licentia mere 
praesumpta non sufficit. Praeterea in matrimonio contracto coram extra- 
neo sacerdote supponi non potest facultatem eidem delegatam fuisse, sed 
id per testes aut documenta aut saltem per facta concludentia ostendi 
debet. Denique iuvat adnotare matrimonia clandestina invalida per diu- 
turnam cohabitationem non convalescere (Cfr. ad rem Aichner, Compen- 
dium iuris eccl., ed. 11, p. 682 sqq. Cfr. etiam Alberti, De domicilio 
ecclesiastico acquirendo et amittendo). 

Hisce in iure stabilitis, factum quod attinet, Patres praeprimis ani- 
madverterunt plene probatum esse, matrimonium in casu contractum 
fuisse in ecclesia parochiali S. Francisci Xaverii sine delegatione, quia 
nupturientes indicati fuerunt tamquam habitantes in territorio praedi- 
ctae parochiae. Neuter scilicet nupturientium personaliter parochum 
S. Francisci adiit ad tractandum de futuro matrimonio; coniugii enim 
praeambula coram dicto parocho persoluta fuerunt a sponsi matre 
et familia Scaparonne, quae tamen nec sponsi nec sponsae verum domi- 
cilium indicarunt. In libro nempe matrimoniorum paroeciae S. Francisci 
Xaverii, sponsus habitasse dicitur Rue Vaneau 82, ubi de facto habitabat 
sponsi frater, sponsa vero domicilium habuisse dicitur Avenue Lowen- 
dal 5, ubi eiusdem soror habitabat. Ambae dictae viae in parochia 
S. Francisci Xaverii sitae sunt. 

[am vero ex actis plene probari potest, sponsam Carolam Nemeam 
Scaparonne tempore matrimonii una cum matre domicilium habuisse in 
via Cler 53-bis, quae sita est in parochia S. Pierre du Gros-Caillou, et 
quidem iam inde ab anno 1879. Id praeter actorem plures asserunt 
testes. Ita domina Deletry Fridam: « Mile Seaparonne habitait avec sa 
« mére rue Cler 53-bis. Je crois que Mile Scaparonne a toujours habité 
« avec elle. Elle était certainement avec elle pendant les deux ou trois 
« années qui précédérent le mariage et pendant lesquelles je les ai con- 
«nues», 

Quod confirmant testis Bonnier dicens: « La famille Scaparonne 
« habitait rue Cler je ne sais pas depuis combien de temps. Mademoiselle 
« Scaparonne habitait avec ses parents » et testis Adulphus Marguerith 
Dupré: « Madame Scaparonne et sa fille habitaient rue Cler, mais je ne 
« sais pas depuis combien de temps ». Tempus commorationis matris 
Nemeae in via Cler accuratius indicat F. Bisson, ianitor: « Je reconnais 
« avoir eu pour locataire au 53-bis de la rue Cler Mme Scaparonne de 
« 1879 4 1882 ». Idem fere asserit dicti ianitoris uxor Anna Guilbert Bisson, 
dicens: « Je sais seulement qu’elle (la famille Scaparonne) est restée a 
« cette adresse (rue Cler) environ deux ans et demi ». Quae testimonia 
rem quoad domicilium Nemeae tempore matrimonii extra quamlibet 
dubitationem ponunt. Unde nullam meretur considerationem hypothesis 
Nemeam tempore matrimonii forte habuisse domicilium apud sororem, 
quae, prout ex actis constat, habitabat intra limites paroeciae S. Fran- 
cisci Xaverii. Ad fulciendam hance hypothesim sequens adducitur argu- 
mentum: mater Nemeae contraria fuit matrimonio et proinde improba- 
bile non videtur, Nemeam, ad matris vincendam resistentiam, ad sororem 
coniugatam se recepisse, ibique diem matrimonii exspectasse. Ast nul- 

lum afferri potest documentum, quod huiusmodi hypothesim vel proba- 
bilem reddat. 

E contra adsunt argumenta quae hanc hypothesim fere excludunt. 
Una enim voce testes affirmant, Nemeam semper una cum matre 
habitasse, et ne unus quidem ex eis unquam est suspicatus, eam 
domicilium habere potuisse penes suam sororem. Addatur quod Nemea 
petita fuit in matrimonium non apud sororem sed apud parentes 
in via Cler 53-bis degentes, et ibidem aliquot dies post matrimonium 
una cum viro est commorata. 

Nec quoad domicilium familiae Scaparonne tempore matrimonii 
dubitari eo potest quod proprietarius domus in via Cler 53-bis vagam 
tantum fecit attestationem scribens: « Je certifie que madame Scapa- 
« ronne a habité chez moi rue Cler 53-bis », coram iudice vero dicens: 
« Je crois que la famille Scaparonne a habité chez moi depuis la fin 
« de 1879 jusqu’en 1881 ». Haec attestatio, quamtumvis vaga, praeprimis 
non excludit familiam Scaparonne usque ad diem matrimonii, i. e. usque 
ad diem 8 octobris 1881, in via Cler 53-bis habitasse, quod praeter acto- 
rem asserit etiam ianitor. Praeterea sponsi, ut dictum est, etiam post 
matrimonium aliquot dies ibidem commorati sunt. Proprietarium vero 
dictae domus, tempus commorationis familiae Scaparonne non bene 
recordatum esse eo explicatur, quod vir erat fere octogenarius. 

Ut Nemea Scaparonne, ita etiam Marguerith Dupré in parochia 
S. Francisci Xaverii nec verum nec quasi domicilium habebat. Imo cum 
sub finem mensis septembris 1881 matrimonii ineundi causa Parisios 
venerit, in dicta parochia ne commoratus quidem est. Ipse enim affirmat: 
« J’ai habité alors 4 ’hétel de Chartres, rue de Borgogne, et de la rue 
« de Farenne. J’étais descendu la seulement en passant. Immédiatement 
« aprés le mariage, j’ai habité chez ma belle-mére 53-bis, rue Cler. Mes 
« parents habitaient Bourges. Pour moi, je n’avais pas encore de domi- 
« cile fixé 4 Paris 4 mon retour de Laon ». Dictum autem diversorium 
« de Chartres » situm erat extra limites parochiae S. Francisci Xaverii. 
Quod si assertio actoris ad probandum defectum domicilii non sufficiat, 
alia adsunt argumenta, quibus omnino excluditur Ernestum tempore 
matrimonii habuisse quasi domicilium in parochia S. Francisci vel in 
alia parochia Parisiensi. 

Praeprimis enim assertionem actoris saltem indirecte confirmant 
testes Berriaux et Adulphus Marguerith Dupré, ex quorum depositio- 
nibus constat virum post matrimonium aliquantulum apud socrum habi- 
tasse, quod non fecisset si aliud domicilium Parisiis sibi iam compara- 
visset. Quoad habitationem in rue Vaneau 82, optime iam animadvertit 

Officialis Parisiensis dicens: « Quoad virum inutile est quaerere, num 
« revera habitaverit rue Vaneau 82, nam certum est, ipsum paucis ante 
« diebus Parisios petiisse; certum est, domum 82 rue Vaneau fuisse et 
« esse diversorium; certum est, ipsum post matrimonium ibi non habi- 
« tasse, unde quoad parochias Parisianas vagus erat ». 

Nunc autem subintrat quaestio, utrum Ernestus omnino vagus fuerit, 
an alicubi extra Parisios verum vel quasi domicilium habuerit. Si primum 
valor matrimonii penderet a quaestione iuris, an vago necessarium sit 
contrahere coram parocho actualis commorationis vel an sufficiat con- 
trahere coram quocumque parocho de mundo; si alterum certum iam 
est, nullitate laborare matrimonium in casu, quia nullo iuris fundamento 
nititur competentia parochi S. Francisci Xaverii. Soluta hac quaestione, 
quae facti est, sensu affirmativo, prima iam inutilis evadit; illa igitur 
primum est perpendenda. 

Actor Biturici natus erat ibique ipsum apud parentes usque ad 
tempus matrimonii suum domicilium retinuisse, satis patet ex deposi- 
tione trium testium, quos Ordinarius Bituricensis omnino fide dignos 
dicit. En depositio testis Duand: « Mr Marguerith Dupré était dans sa 
« famille, excepté quand il allait faire les interim qui lui étaient confiés. 
« Son domicile était toujours Bourges dans sa famille. Il habitait dans 
sa famille; lors de ses missions, il était en garni of A l'hotel. A Laon 
« ot a Paris, il n’était qu’en passant et n’était pas chez lui. Dés qu'il 
«avait fini sa mission il revenait 4 Bourges. Il avait une chambre 
« meublée avec ses économies dans la maison de ses parents. Aprés 
« son mariage il a quitté sa famille. Avant, il n’avait pas l’intention d’avoir 
« une maison ». Idem confirmat testis Hervet: « Il était toujours dans 
« sa famille. Revenu 4 Bourges toutes les fois que ses missions étaient 
« terminées, il était recu chez ses parents comme |’enfant de la maison ». 
Kodem fere modo deposuit testis Lacoste: « I] revenait toujours 4 Bourges 
« aprés sa mission terminée. Il avait une chambre dans la maison de 
« ses parentes, comme enfant de la maison. I] n’a jamais quitté sa famille 
« si ce n’est aprés son mariage. Il ne savait pas alors ov il irait. Done 
« pas d’appartement 4 lui ». 

Ex eorumdem testium depositionibus etiam colligitur Ernestum qua 
officialem des télégraphes, a superioribus suis quidem modo hic modo 
illue missum fuisse, in locis autem ubi officii causa morabatur, domum 
propriam numguam habuisse, sed semper vel in diversorio vel in aliquo 
cubiculo locato habitasse. Quod demonstrat, Ernesto numquam mentem 
fuisse acquirendi aliquo in loco domicilium, relinquendo illud quod 
Biturici habebat. Hoc autem domicilium Bituricense Ernestum non ami- 

sisse per frequentes et etiam longas absentias in comperto est, quia 
domicilium non amittitur etiam per absentiam plurium annorum, quo- 
usque maneat animus revertendi. 

Notandum porro est, ad quasi domicilium acquirendum duo simul, 
requiri scilicet habitationem actualem in aliquo loco et animum ibidem 
permanendi per maiorem anni partem. Ast Ernestus Parisios veniens 
ad summum animum habuit domicilium suum constituendi extra paro- 
chiam S. Francisci Xaverii, scilicet in domo uxoris, quo etiam immediate 
post nuptias se contulit. 

Ernestum demum suum domicilium retinuisse Biturici apud parentes, 
confirmatur ex eo, quod ibi sua bona, in specie cubiculum sibi paratum 
conservabat, ibi inter electores recensebatur, ibi sua tributa solvebat. In 
eadem urbe etiam peractae fuerunt proclamationes civiles et proinde 
probabiliter etiam ecclesiasticae, quainvis de his non constet. In litteris 
enim a Curia Bituricensi die 4 octobris 1897 Curiae Parisiensi datis 
haec leguntur. « Quant 4 la publication a léglise il nous a été impos- 
« sible d’en trouver trace. Le cahier des publications de 1881 n’existe 
« plus a la paroisse de la Cathédrale ». 

Cum igitur certum sit, Ernestum suum domicilium habuisse Bitu- 
rici, videndum est, an ipse, quando Parisios matrimonii ineundi causa 
peliit, habuerit intentionem derelinquendi hoc suum domicilium Bituri- 
cense et aliud acquirendi, seu an ipse ante matrimonium suum domi- 
cilium revera dereliquerit et factus sit momentanee vagus. 

Actor interrogatus a delegato Bituricensi « Vouliez-vous, au moment 
«de votre mariage avoir votre maison, votre appartement & vous? », 
respondit: « Lors du mariage son intention était de se faire un domicile 
« 4 Paris quittant alors celui de Bourges ». Statim autem adjungit: Le 
« domicile que voulait prendre le demandeur aprés son mariage, devait 
« étre 4 Paris ou ailleurs; rien n’était encore décidé »: Ex quibus verbis 
minime deduci potest, Ernestum patriam suam dereliquisse animo non 
amplius revertendi et proinde in ipso momento matrimonii ibi amisisse 
domicilium. Nam indubitati iuris est, domicilii iam habiti mutationem 
non praesumi, nec domicilium censeri mutatum, nisi per expressam animi 
voluntatem. Iam vero in casu nullum afferri potest argumentum positi- 
vum Ernestum, qui matrimonii ineundi causa expetiit obtinuitque Lau- 
duno transferri Parisios, firmam habuisse voluntatem dereliquendi domici- 
lium suum Bituricense. Imo e contrario testes iurati deponunt, Ernestum 
ante matrimonium domicilium Bituricense non mutasse, omnes quoque 
circumstantiae suadent, ipsum ante matrimonium dictum domicilium 
non dereliquisse. Ernestus, ut ex rei natura sequitur, cogitabat quidem 

de paranda sibi habitatione, at cum certus non esset quamdiu Parisiis 
remanere posset, nullam determinationem ceperat, ideo etiam immediate 
post matrimonium una cum uxore apud socrum habitavit. 

Verissimum quidem est, posse quemdam amittere domicilium jp: ‘us- 
quam alterum de facto acquirat, si nempe a primo discessit cum expressa 
intentione non amplius revertendi. Ast haec intentio in casu nostro con- 
cludenter probari nequit. Potius intentio Ernesti ita est interpretanda, 
ut voluerit vetus domicilium retinere, usque ad illud momentum, quo 
novum acquisivisset, aliis verbis usquedum adesset ratio, quae ante 
matrimonium non exstabat, derelinquendi domicilium Bituricense. 

Cum igitur concludenter probari non possit, Ernestum suum domi- 
cilium paternum ante matrimonium dimisisse, ipse vagus dici nequit 
ideoque supervacaneum est quaerere, an in casu necessaria fuerit assi- 
stentia parochi actualis commorationis, quamvis ut supradictum est, 
iuxta comuniorem sententiam vagorum parochus proprius ante Decre- 
tum Ne temere censeretur ille, in cuius parochia commorabantur. 

Domini Auditores admiserunt quidem aliquod dubium, an Ernestus 
ante matrimonium domicilium paternum dereliquerit, minime deesse, 
existimarunt tamen agi de dubio levi ideoque non posse applicari prin- 
cipium in iure notum « In dubio standum est pro valore matrimonii ». 
Hoc sane valet, quando agitur de dubio probabili in favorem matri- 
monii, minime vero, quando agitur de dubio levi, imo levissimo, ut in 
casu; tale enim dubium spernendum est, prout docet Card. D’Annibale 
(Cfr. p. Ill, n. 478, edit. Il). 

Quibus omnibus in iure et facto perpensis, Christi nomine invocato, 
Nos infrascripti Auditores de turno pro Tribunali sedentes, et solum 
Deum prae oculis habentes, decernimus, declaramus et definitive sen- 
tentiamus, proposito dubio respondentes: Affirmative, seu constare de 
matrimonii nullitate in casu. 

Ita pronunciamus, mandantes Ordinariis locorum et ministris tri- 
bunalium ad quos spectat, ut exsecutioni mandent hance nostram defi- 
nitivam sententiam, et adversus reluctantes procedant ad normam 
ss. canonum, et praesertim cap. 3, sess. XXV, de reform., Concilii Tri- 
dentini, iis adhibitis exsecutivis et coércitivis mediis, quae magis effi- 
cacia et opportuna pro rerum adiunctis exstitura sunt. 

Romae, in sede Tribunalis 8S. R. Rotae, die 22 aprilis 1915. 


Antonius Perathoner, Ponens. 
losephus Alberti. 
Petrus Rossetti. 


Sac. Tancredes Tani, Notariats. 

SECRETARIA STATUS 


AD R. P. D. ALCIMUM GOURAUD, EPISCOPUM VENETENSEM, QUI LIBRUM, « POUR 
L’ACTION CATHOLIQUE » INSCRIPTUM, TAMQUAM VERERATIONIS OBSEQUIUM, 
BEATISSIMO PATRI REVERENTER OBTULIT. 


Monseigneur, 


Le Saint-Pére, Pie X, a eu pour trés agréable le filial hommage du 
livre que Votre Grandeur vient de publier sous ce titre: Pour l’action 
catholique. 

Dans cet ouvrage plein d’intérét et d’actualité, Votre Grandeur, s’ins- 
pirant des Directions du Saint-Siége, insiste avec raison sur la nécessité 
de l’Action Catholique, en rappelle les conditions et indique le vaste 
champ ot elle est appellée 4 s’exercer. Ces pages vivantes et vécues, 
qui racontent vos efforts et aussi vos succés, sont éminemment propres 
& ranimer dans les ceeurs de tous les catholiques, prétres et fidéles, la 
flamme de l’apostolat et 4 rendre leurs travaux féconds, en les conviant 
4 lunion et l’organisation sur le terrain religieux. 

Sa Sainteté se plait 4 vous féliciter de cette cuvre opportune et 
de votre sollicitude pour vos chers diocésains, ainsi que de votre zéle 
& coopérer au mouvement et au progrés religieux dans votre cher pays. 

Comme gage de sa bienveillance paternelle et des faveurs célestes, 
Sa Sainteté vous accorde de tout cceur, pour Votre Grandeur et pour 
son cuvre, la Bénédiction Apostolique. 

Jai regu moi-méme, avec une particuliére satisfaction, l’exemplaire 
que Votre Grandeur a bien voulu m’offrir, et, avec mes félicitations et 
mes remerciments personnels, je vous prie d’agréer, Monseigneur, l’as- 
surance de mon entier dévouement en Notre-Seigneur. 

Rome, le 24 aofit 1913. 


R. Carp. Merry DEL VAL. 

DIARIUM ROMANAE CURIAE 


SEGRETERIA DI STATO. 


La Direzione dell’Annuario Pontificio prega vivamente gli Illmi e Revihi 
Monsignori, Arcivescovi, Vescovi, Abati, Superiori degli Ordini Religiosi, Ret- 
tori dei Co egi Urban e quanti possono avervi interesse, di voler inviare a 
questo ufficio (presso la Segreteria di Stato - Vaticano) le notizie e rettifiche 
riguardanti le rispettive Diocesi ed Instituti da inserirsi nell Annuario Ponti- 
ficio pel prossimo anno; in conformita delle Lettere ed istruzioni date da 
Sua Eminenza Revma il sig. cardinale Merry del Val, Segretario di Stato di 
Sua SantirA, in data del 15 giugno 1911 e 1912. 


NOMINE. 


Con Brevi apostolici il Santo Padre si é degnato di nominare: 


Prelati Domestici di S. S.: 


10 agosto 1913. — Mons. Augusto Benvenuti, gia parroco di S. Salvatore 
in Lauro a Roma. 


25 agosto. — Mons. Luigi Cicerchia, vicario generale della diocesi di 
Palestrina. 
26 agosto. — Mons. Luigi Giovanni Klein, vicario generale della diocesi 


di Lincoln. 

3 settembre. — Mons. Pio Antonelli, canonico della cattedrale di Treviso. 

6 settembre. — Mons. Antonio Paleologo, vicario generale della diocesi 
di Sira. 

6 settembre 1913. — Mons. Francesco Marengo, vicario generale onorario 
della predetta diocesi. 

13 settembre. — Mons. Salvatore Dellaira, vicario generale della diocesi 
di Caltanissetta. 


ct 

ONORIFICENZE. 


Con Brevi apostolici il Santo Padre si é degnato di conferire le seguenti 
onorificenze: 


La Commenda dell’Ordine di S. Gregorio Magno, classe civile: 
17 agosto 1913. — Al sig. Guglielmo Hamm, della diocesi di Breslavia. 
La Commenda dell’ Ordine di S. Silvestro Papa: 


19 agosto 1913. — Al sig. Emilio Wychodil de Hannaburg, dell’ archidio- 
cesi di Olmiitz. 


Il Cavalierato dell Ordine Piano: 


27 agosto 1913. — Al sig. Elia Domenico Brunelle, della dioc. di S. Ger- 
mano di Rimouski. 


Il Cavalierato deil’Ordine di S. Gregorio Magno, classe civile: 

23 agosto 1913. — Al sig. Gualtiero von Mayrhauser, I. e R. viceconsole 
A. U. a Seutari. 

— Al sig. Rodolfo Kohlruss, I. e R. viceconsole A. U. nella stessa citta. 


— Alsig. Pietro Selem, addetto dell'[. R. consolato A. U. nella predetta citta. 


12 settembre. — Al sig. conte Antonio d’ Estienne de Pruniéres della dio- 
cesi di Gap. 


Il Cavalierato dell’Ordine di S. Gregorio Magno, classe militare: 


3 settembre 1913. — Al sig. Giuseppe Vincent, gia zuavo pontificio, della 
archidiocesi di Ottawa. 


9° 


Il Cavalierato dell’Ordine di S. Silvestro Papa: 


23 agosto 1913. — Ai signori Nassuf bei Disdari e Giuseppe Hagia, dra- 
gomanni nell’I. e R. consolato A. U. a Scutari. 
29 agosto. — Al sig. rag. Cesare Pagliari, di Cremona. 
NECROLOGIO. 
7 settembre 1912. — L’ Emo signor cardinale Giuseppe Calasanzio Vives 
y Tuto, prefetto della sacra Congregazione dei Religiosi. 


12 settembre. — Mons. Giovanni Fedele Battaglia, arciv. tit. di Cizico. 


20 settembre. — Mons. Gaspare Feliciano Cyrtowt, vescovo di Samogizia. 

Opera et opuscula quae veneunt Romae apud Administra- 
tionem Commentarii Officialis “ Acta Apostolicae 
Sedis ,,. (Tipografia Poliglotta Vaticana, Roma). 


S. R. ROTAE DECISIONES seu SENTENTIAE 


quae iuxta Legem Propriam et Constit. “Sapienti consilio ,, 
Pii PP. X prodierunt anno 1909, cura eiusdem S. Tribunalis 


editae, cum praefatione a Rino Lega Decano exarata de veterum deci- 
sionum natura et origine earumque collectionibus. - Votumen I. - In 8° 
grande carta a mano, pagg. Liv-186 ........... iL6— 
— Vol. Il, anno 1910, pagg. v-390 . . . 


Formula jurisiurandi in Motu Proprio « Sacrorum Antistitum » a Summo Ponti- 
fice Pio X, et Professio orthedoxae Fidei iuxta formam a Summis Pon- 
tificibus Pio IV et Pio IX praescriptae. (Dieci copie Cent. 30. - Cinquanta 
copie L. 1,50 - Cento copie L. 2,80). — Extra Italiam Decem exemplaria L. 0,40. 
- Quinquaginta exemplaria L. 2.— - Centum exemplaria L. 4.— 


Acta Pu X P. M., Vol. I. (1903-1904), pp. 464, in carta a mano L. 10.— 
— Vol. II (1905), pp. 276 L. 7.— 
— Vol. III (1906), pp. 334 L. 7.— 


Regulae servandae in iudiciis apud S. Romanae Rotae tribunal approbatae et 
confirmatae a Pro Papa X. - In 8’, pp. 74. — Pretium: Pro Italia L. 0,60. — 
Extra Italiam L. 0,75. 


De amotione administrativa ab officio et beneficio curato. — Decretum S. Con- 
gregationis Consistorialis (Ex Actis Apostolicae Sedis). - In 8°, pp. 16. — 
Pretium: Pro Italia L. 0,30 — Extra Italiam L. 0,40. 


Kegulae servandae in iudiciis apud Supremum Signaturae Apostolicae tribunal. 
- In 8. — Pretivum: Pro Italia L. 0,60 — Extra Italiam L. 0,75. 


Acta et Decreta Concilii Plenarii Americae Latinae, in Urbe celebrati anno 
Domini mpcccxcrx-mpcccc, 2 voll. in 8° L. 10.— 
Vou. I. Acta, pp. cxx-462. - II. Appendix, pp. 784. 
Appendix ad Concilium Plenarium Americae Latinae. In 8° pp. 784 L. 6.— 


De Romana Curia. Constitutio Apost. S. D. N. Pii Papae X, P. M. 1908, p. 72 
in 8° L. 0,50. 


De Romana Curia, in 8’, pp. 164 L. 1,50. 

I. Constitutio Apostolica a? Consilio. - 11. Lex propria Sacrae Romanae Rotae et 
Signaturae Apostolicae. - III. Ordo servandus in Sacris Congregationibus, Tribuna- 
libus et Officiis Romanae Curiae. - IV. Constitutio Apostolica Promulgandi. - Accedit: 
Index alphabeticus rerum notabilium. 


Dottrine (Le) Moderniste. Lettera Enciclica della Santita di N. S. Papa Pio X 
a tutti i Vescovi dell’orbe cattolico, in 8° pp. 58 L. 0,40. 


Doctrines (Les) Modernistes. Lettre Encyclique de N. St Pére Pie X a,tous les 
Evéques des l’univers catholique. 1907, in 8°, pp. 66 L. 0,50. 
Pii PP. X. Motu proprio « Sacrorum Antistitum » quo quaedam statuuntur leges 


ad modernismi periculum propulsandum. - In 8°, pp. 28. — Pretium: 
Pro Italia L. 0,50 — Extra Italiam L. 0,60. 

Nova editio facta est: : 


MARTYROLOGIUM ROMANUM 


Gregorii jussu editum, Urbani Vill et 
Clementis X auctoritate recognitum ac 
deinde anno MDCCXLIX Benedicti XIV 
opera ac studio emendatum et auctum. 


Editio typica Vaticana, auspice SS. D. N. Pio 
Papa X, confecta, in qua Sanctorum et Beatorum 
exstant elogia, a S. Rituum Congregatione ad haec 
usque tempora adprobata. 


Haee Romani Martyrologii editio, quam 
S. Rituum Congregatio diligenter recognovit 
ac Typicam declaravit, multo emendatior mul- 
toque locupletior est quam quae ad hune diem 

rodierunt, retractatis additisve nonnullis 

anctorum elogiis, ipso aliquantum commu- 
tato eorum ordine, adiectis etiam variis indi- 
cibus, quorum ope facillimum est reperire, 
quidquid in libro perquiratur. 


Voluminis duplex est forma: maior pro 
servitio chorali, minor ue usu privato ac pro 
iis, qui rebus student liturgicis. 


PRETIA: 


Editio in-8 mai. (29 x20), in charta ma- 
nufacta et charactere rubro-nigro, 
fol. LXxxvul-396 . Lio. 8,50 


— Volumen pelle caprina contectum dorso, ce- 
terum linteo, angulis rotundatis, foliis sectione 
rubricatis, titulo aureo. ...... Lib. 12— 

— Cum tegumento pellis caprinae nigrae, angulis 
rotundis, sectione foliorum aurea, dorso late- 
ribusque auro ornatis . ...... Lib. 15 — 


Editio in-8 min. (22 x 14), in charta optima 
et levigata et charactere rubro-nigro, 
fol. cxtix-673. . . . . . . . Lib. 4,50 
— Volumen pelle caprina contectum dorso, ce- 
terum linteo, anguiis rotundatis, foliis sectione 
rubricatis, titulo aureo. . . .... Lib. 7— 
— Cum tegumento pellis caprinae nigrae, angulis 
rotundis, sectione foliorum aurea, dorso late- 
ribusque auro ornatis . . . . . . Lib. $— 


MARTIROLOGIO ROMANO 


Edito per ordine di Gregorio Xill, riconosciuto 
per autorita di Urbano Vili e Clemente X, 
e quindi nel 1749 emendato ed accresciuto 
per opera e studio di Benedetto XIV. 


Edizione tipica Vaticana fatta sotto gli auspici 
del SS.mo Signor Nostro Pio Papa X, nella quale 
sono inseriti gli elogi dei Santi e dei Beati, fino ad 
oggi approvati dalla S. Congregazione dei Riti. 


Questa nuova edizione del Martirologio 
Romano, in lingua italiana, che la Sacra Con- 
regazione dei Riti ha riveduto e dichiarato 
ipica, é molto pit ricca e completa di quelle 
che fino ad oggi furono pubblicate, essendo 
stati corretti e completati alcuni elogi di Santi, 
ed essendovi aggiunti vari indici, i quali ren- 


dono facilissima ogni ricerca che abbia a farsi 
nel libro. 

L’ edizione in lingua italiana viene pubbli- 
cata per comodita specialmente delle Mona- 
che, delle Congregazioni Religiose, delle pie 
Confraternite e delle Famiglie cristiane nelle 
quali ogni giorno, ad intelligenza di tutti, 
si suol leggere il Martirologio Romano in 
lingua volgare. 


PREZZ1: 


In-8 (26 x 16), in caratterit grandi rosso-neri, 
carta a mano-macchina, pp. xvi-388 Lire 4 — 

— In mezza legatura, dorso ed angoli in pelle 
di capra, cartoni in tela, angoli rotondi, taglio 
rosso, titolo in oro sul dorso . .. . Lire 7— 

— In piena pelle di capra nera, angoli rotondi, 
doratura sul dorso e sui piani, taglio do- 


Decreto della S. C. dei Religiosi sulle Confessioni di Monache e di Suore, 


p. 8 in 12° . Al cento: L. 3 — 
Decret sur les Confessions des Moniales.et des Seurs, p.8in 12° . . » » 3— 
Decreto sobre las Confesiones de las Monjas y de las Hermanas, p.8in12° » » 3— 
A Decree regarding the Confessions of Nuns and Sisters, p.8in 12°. » » 3— 
Dekret iiber die beichten der Klosterfrauen mit feierlichen sowohl wie 


mit einfachen geliibden, p. 8 in 12° . 


Veneunt Romae apud Administrationem Commentarii Officialis * Acta Aposto- 
licae Sedis ,, (Tipografia Poliglotta Vaticana, Roma). 


